Muhammad al-Baladiy. Muhammad ibn Ahmad ibn Muhammad ibn Abu Nazr al-Baladiy an-Nasafiy — muhaddis. Nasaf shahrida yashagani uchun „Baladiy“, yaʼni qishloqlik emas, balki shaharlik degan nisba olgan. Umar ibn Muhammad Nasafiy „al-Qand fi zikri ulamoi Samarqand“ nomli kitobda bu kishining tavalludi 1032-yil va vafot sanasi 1112-yil safar oyining uchinchi kunida bo‘lganini aytgan. U ulamolardan, ulamolar ham undan hadis rivoyat qilganlar.